
Es-selamu alejkum! U ‘’Hisnul-muslimu’’ piše da se izmeðu sedždi uči ‘’rabbigfirli’’ i to po dva puta, dok neki predavači govore kako treba učiti ‘’estagfirullah’’ po tri puta – šta je tačnije?  

Allah vas nagradio najljepšom nagradom! Es-selamu alejkum!


* 
* 
* 
* 
* 
* 
* 

 
Šta se uči između dvije sedžde?

Alejkumus-selam ve rahmetullahi ve berekatuhu! Ako pogledamo u prijevod spomenutih ***[dova](https://pitajucene.com/search/dova/questions/ "Pretraži pitanja o dovama")***, vidjet ćemo da meðu njima ne postoji velika razlika, jer “rabbigfirli” znači “Gospodaru, oprosti mi”, dok druga “estagfirullah” znači “tražim oprost od Allaha”, što je skoro identično prvome.


Od Allahovog Poslanika preneseno je da je izgovarao dva puta “rabbigfirli” kao što je zabilježio imam Nesai od Huzejfe, r.a.: ‘’Poslanik bi izmeðu dvije sedžde govorio: rabbigfirli, rabbigfirli.’’ (Vjerodostojnim ga je ocijenio šejh Albani)


Islamski učenjaci kazali su da kada čovjek izgovori spomenuti ***[zikr](https://pitajucene.com/search/zikr/questions/ "Pretraži pitanja o zikru")*** dva puta, nema smetnje da nakon toga prouči neku drugu dovu, bez obzira da li bila prenesena od Poslanika ili ne.


A Allah najbolje zna!


Odgovorio: ***[Pezić Elvedin](https://pitajucene.com/search/Pezi%C4%87+Elvedin/answers/ "Pretražite odgovore od mr. Pezić Elvedin")***


